དྲི་མ་མེད་པའི་མཁྱེན་རབ་དང་ཚད་མེད་པའི་ཐུགས་རྗེར་ལྡན་
པ་དཔལ་ལྡན་བླ་མ་རྡོ་རྗེ་འཆང་ཆེན་པོའི་ཞབས་ལ་སྒོ་གསུམ་གུས་པ་ཆེན་་་་
པོས་ཕྱག་འཚལ་ཞིང་སྐྱབས་སུ་མཆིའོ། །
པདྨ་འདབ་མ་རབ་ཏུ་རྒྱས་པའི་སྤྱན་རས་ཀྱིས། །
སྲིད་ལ་འཁྱུད་ཀྱང་རྣམ་པ་ཞི་ལས་མི་གཡོ་བ། །
བྱམས་པའི་ཉིན་བྱེད་ཁམས་དང་དབང་པོའི་ཡུལ་བཞིན་འཇུག །
རིགས་ཀུན་ཁྱབ་བདཾག་དཔལ་ལྡན་བླ་མས་ཤིས་པ་སྩོལ། །
སྐལ་བཟང་འགྲོ་བའི་ཡིད་མཁར་སྟོབས་བཅུའི་གཟི་ལྡན་གསེར་གྱི་ཉི་མ་འཆར་་་
དེ་དང་། །འཁོར་བ་མྱང་འདས་མ་ལུས་སྤྲོ་ཞིང་སྡུད་མཛད་ཐོག་མའི་མགོན་པོར་རབ་
གྲགས་པ། །རྩོད་པའི་མཐའ་འདིར་བཤེས་གཉེན་གཟུགས་ཀྱིས་རྣམ་གྲོལ་ལམ་མཆོག་
སྟོན་པ་ལ། །མཉམ་མེད་སྲིད་པའི་འཇིགས་འཕྲོག་དཔལ་ལྡན་བླ་མའི་ཞབས་ལ་གུས་
པས་ཕྱག་བགྱིའོ། །རབ་ཞིའི་མཐའ་ལ་མི་གནས་ནམ་མཁའ་སྲིད་དུ་སངས་རྒྱས་མཛད་
པའི་རོལ་མོ་ཡིས། །འགྲོ་ཁམས་ཇི་སྙེད་ནམ་ཡང་དགྲོལ་ལ་བྱམས་པའི་གོ་ཆ་སྙིང་རྗེའི་ཡ་
ལད་ཅན། །སྐྱེས་བུ་དཔའ་བོ་བདུད་ལས་རྣམ་རྒྱལ་ཞི་བསིལ་བདུད་རྩིའི་ཆོས་ཆུ་ཁུར་
བའི་སྤྲིན། །སྲིད་ཞིའི་ཁམས་ལ་རྒྱས་པར་གཏམས་མཛད་འདྲེན་པ་ཀླུ་དབང་གཙུག་གི་
རྒྱན་དུ་བསྟི། །བསྟན་པ་དང་ནི་སྟོན་པ་ཡང་གྱུར་པ་ལ་ཐུབ་པའི་མཛད་པས་གནས། །
རྒྱལ་བ་རྣམས་ཀྱིས་རབ་ཏུ་ཕྱག་བྱས་རྒྱལ་བ་སྐྱེད་མཛད་གང་དེ་དང༌། །སངས་རྒྱས་ཀུན་
1

རྒྱ་ཆེན་བཀའ་ཡི་མཛོད།
གྱི་བགྲོད་གཅིག་ལམ་གྱུར་རྡོ་རྗེའི་གསང་བ་བླ་ན་མེད། །དྲང་ངེས་ཚུལ་གྱིས་ཉོན་མོངས་
གཅོད་པའི་འཁོར་ལོ་ཆད་པ་མེད་གྱུར་ཅིག །སྲིད་པ་ཟིལ་གནོན་བདེ་བ་དམ་པའི་
དཔལ་ནི་གདོད་ནས་གྲུབ་པའི་ལོངས་སྤྱོད་བཞིན། །རྡོ་རྗེའི་ས་ལ་རབ་ཞུགས་དེ་ཡི་ཚུལ་
ལ་རྒྱལ་བ་རྣམས་ཀྱང་ཐུན་མོང་མིན། །ཤིན་ཏུ་གདུལ་དཀའི་ཡིད་སྒྱུར་སྒྱུ་མའི་རོལ་གར་
རྣམ་པར་བརྟག་པས་ཡོངས་མི་ཤེས། །རྟག་ཁྱབ་བླ་མ་གསུང་གི་རྡོ་རྗེ་བདེ་བ་ཆེན་པོས་
བྱང་ཆུབ་བར་དུ་སྐྱོང་གྱུར་ཅིག །ཟབ་དང་རྒྱ་ཆེའི་གཟིགས་པ་དམ་པས་ཐུབ་པའི་
དགོངས་པ་ཇི་བཞིན་རྟོགས། །དེ་བཞིན་གདུལ་བྱའི་སྣོད་དང་ཉེར་འཚམས་ཟབ་རྒྱས་
ལྟ་དང་སྤྱོད་པའི་ཚུལ། །སོ་སོར་རྩལ་བཏོན་གསུང་གསང་འཁོར་ལོ་མི་ཟད་ལྷུན་གྲུབ་ནཱ་
དའི་མཛོད། །ཅི་དགའ་འབྱེད་ལ་རྒྱལ་བ་ཉིད་དང་ཉེ་བའི་སྲས་མཆོག་རྣམས་ལ་འདུད
ཉོན་མོངས་དགྲ་རྣམས་བདག་མེད་རྟོགས་པའི་མཚོན་གྱིས་བཅོམ་སྟེ་སྲིད་པའི་གཡུལ། །
སྣ་ཚོགས་ལས་རྒྱལ་ཞི་བའི་སྤོ་ན་ངལ་འཚོ་ཅི་ཡང་སྟེན་མཛད་པ། །འཕགས་ཚོགས་ཉན་
རང་གསུང་སྐྱེས་སྤྱི་དང་ཁྱད་པར་བསྟན་སྐྱོང་གཏད་རབས་དང་། །སྤྲུལ་པའི་གནས་
བརྟན་འཁོར་དང་བཅས་ཏེ་ཀུན་ལ་བསྔགས་པའི་མེ་ཏོག་དབུལ། །མཐའ་བྲལ་ལྟ་བའི་
གངས་རི་ལ་གནས་ཤིང་། །ལུང་རིགས་སེང་གེའི་ང་རོས་རྒྱལ་བའི་སྲས། །དབུགས་
འབྱིན་གཞན་སྡེ་རི་དྭགས་སྐྲག་མཛད་པ། །འཛམ་གླིང་རྒྱན་གྱུར་ཐུབ་བསྟན་འཛིན་
རྣམས་རྒྱལ། །གྲངས་མེད་དུ་མར་བགྲོད་ཀྱང་ངལ་བའི་ས། །རྟོགས་པའི་གོམ་སྟབས་
གཅིག་གིས་ལེགས་བཅད་ནས། །བརྟུལ་ཞུགས་རྩལ་གྱིས་བརྟན་གཡོ་དབང་དུ་བྱེད། །
གྲུབ་པའི་རིག་འཛིན་ཚོགས་རྣམས་སྤྱི་བོར་མཆོད།
།རྒྱལ་བའི་ཕྲིན་ལས་དང་པོར་
འདྲེན་པ་ཡི། །ཤིང་རྟ་རིགས་གསུམ་རིམ་པར་བྱོན་པའི་རྗེ། །གངས་ཅན་ལྷ་གཅིག་ཆོས་
རྒྱལ་མེས་དབོན་གྱི། །བཀའ་དྲིན་དྲན་པས་ཐལ་མོ་སྙིང་གར་ཟུམ། །ངོ་མཚར་དཔལ་གྱི་
2

གསན་ཡིག་པོད་དང་པོ།
འདབ་མ་བཞད་པ་ཡི། །སྤྲུལ་པའི་སྐྱེས་མཆོག་རྣམས་ཀྱི་མཁྱེན་རབ་ཀྱིས། །དམ་ཆོས་
ཡུལ་གྱི་སྐད་དུ་མ་བསྒྱུར་ན། །སྨྲ་བའི་ལྕེ་དང་དཔྱོད་པའི་བློ་མེད་པས། །དེ་སྦྱིན་ངོ་མཚར་
དེ་ལ་སུ་མི་གུས། །ལེགས་པའི་སྲོལ་ཞུགས་ལུང་རྟོགས་བཤད་སྒྲུབ་ཀྱིས། །གཏན་ལ་
འབེབས་བྱེད་བརྩོན་བའི་གོ་ཆ་ཅན། །དུས་གསུམ་ཀུན་ཏུ་བྱོན་བའི་བཤེས་གཉེན་
རྣམས༑ །བདག་གི་མགོན་ཡིན་དད་པས་སྐྱབས་སུ་བསྙེན། །སངས་རྒྱས་ཕྲིན་ལས་བདག་
གི་བགོ་སྐལ་སྐལ་བཟང་ཕྱོགས་སུ་ལྷུང་བ་བཞིན། །རྒྱལ་ལས་ལྷག་པའི་བཀའ་དྲིན་
མཚུངས་མེད་གསང་བ་གསུམ་གྱིས་རྗེས་བཟུང་བ། །དངོས་ཀྱི་འདྲེན་པ་ཐོག་མར་བློ་ཁ་
ཆོས་ལ་བསྒྱུར་བ་གང་ཡིན་དང་། །རིག་གནས་སྡོམ་གསུམ་དམ་ཆོས་ནོར་བུའི་བང་
མཛོད་སྦྱིན་ལ་ཁྱད་པར་འདུད། །ཞི་ཆགས་ཁྲོ་བོའི་གར་རོལ་ཡི་དམ་ལྷ། །དཔའ་བོ་རྣལ་
འབྱོར་མ་དང་དམ་པའི་ཆོས། །སྐྱོང་མཛད་དམ་ཚིག་ལྡན་རྣམས་རྗེས་དགོངས་ལ། །
འདོད་པའི་དོན་སྒྲུབས་མཆོག་ཐུན་དངོས་གྲུབ་སྩོལ། །སྟོན་པའི་དམ་ཆོས་ཡིད་བཞིན་
ནོར་བུ་ལས། །དཀོན་ཞིང་ཆེས་ལྷག་སུ་ཞིག་ཐོབ་པ་འཚེངས། །འདི་དང་གཏན་ཏུ་བདེ་
བ་སྦྱིན་པའི་མཐུ། །ཤེས་བྱའི་ཁོངས་སུ་བཙལ་ཡང་གཞན་ལ་མེད། །སྐལ་བཟང་རྣམས་
ནི་དམ་ཆོས་སྲོག་ཕྱིར་ཡང་། །མི་བཏང་ངལ་བ་བརྒྱ་ཡིས་ཚོལ་བར་བྱེད། །བློ་གྲོས་སྐལ་
པས་དམན་རྣམས་རྙེད་དང་གྲགས། །ཚོལ་ཞིང་ཆོག་ཤེས་ཆོས་ལ་བྱེད་པ་མཐོང༌། །བློ་
སྟོབས་ཅན་རྣམས་རིན་ཆེན་ཚོལ་བའི་ཕྱིར། །དཀའ་བ་དུ་མས་རྒྱ་མཚོའི་མཐར་ཡང་
ཞུགས༑ །བློ་ཆུང་བཀྲེན་པས་དུབ་ཀྱང་སོ་ནམ་ཙམ། །མི་བདག་གཞན་གྱི་ཁོལ་པོའི་སྡུག་
བསྔལ་སྦྱོང་། །སྟོན་པའི་བསྟན་པ་ལུང་དང་རྟོགས་པ་གཉིས། །དེ་འཛིན་བྱེད་པ་བཤད་
དང་སྒྲུབ་བ་སྟེ། །གཉིས་ཀའི་སྒོ་ནི་ཐོས་པ་ཡིན་པའི་ཕྱིར། །མཁས་པ་རྣམས་ནི་ཐོས་པ་
ཕྱོགས་མེད་བཙལ། །སྔོན་བྱོན་མཁས་ཤིང་གྲུབ་པ་དེ་དག་གིས། །འཁྲུལ་མེད་རྒྱལ་བའི་
3

རྒྱ་ཆེན་བཀའ་ཡི་མཛོད།
བསྟན་པར་ཐག་ཆོད་པ། །ཐམས་ཅད་རྣམ་གྲོལ་ལམ་མཆོག་ཁོ་ན་སྟེ། །རིས་སུ་གཅོད་པ་
བླུན་པོའི་བྱ་བར་ཟད། །མ་ཐོས་པ་ལ་ཆོས་དཀར་གཞི་མེད་ཅིང༌། །ཐོས་པ་ཕྱོགས་རིང་
ཞེན་པའང་བདུད་ཀྱི་ལས། །ཐོས་ཀྱང་སྣུམ་དྲེད་ཁྱེར་བའི་གང་ཟག་ནི། །ཐར་པ་དོན་
གཉེར་རྣམས་ཀྱིས་སྤང་བྱར་གསུངས། །བློ་ནུས་པདྨའི་སྣལ་མ་ལྟར་ཕྲ་ཡང། །དཀར་པོ་
རྣམ་པར་འཕེལ་བའི་ས་བོན་དང་། །རྒྱལ་བའི་བསྟན་ལ་དད་ཅིང་དོན་གཉེར་བློས། །
བགྲང་བྱ་ཐལ་ཡང་དམ་ཆོས་ཚོལ་ལ་ཞུགས། །གྲགས་ཕྱིར་མ་ཡིན་རྙེད་པའི་ཕྱིར་དུ་
མིན༑ །གཞན་ཕན་ནུས་པའང་བདག་ལ་ཡོད་མིན་ཀྱང༌། །ལྷག་བསམ་འབྲས་བུ་བསླུ་བ་
མེད་པའི་མཐུས། །ཡི་གེ་འདི་ཡང་སྐལ་མཉམ་གསོས་གྱུར་ཅིག །དེ་ལྟར་བརྗོད་བྱ་དོན་
དང་ལྡན་པའི་ཚིགས་བཅད་ཀྱི་ཕྲེང་བས་མདུན་བསུས་ཏེ།
འདིར་གླེང་བར་བྱ་བ་ནི་རང་ཉིད་སྔོན་གྱི་ལེགས་སྤྱད་ལ་བརྟེན་ནས་དལ་འབྱོར་་
གྱི་རྟེན་རྣམ་པར་དག་པ་ཐོབ། དྲན་པ་ཙམ་གྱིས་རྣམ་པར་གྲོལ་བ་སྟེར་བ་ནུས་པ་རྡོ་རྗེ་
འཆང་བཤེས་གཉེན་གྱི་རྣམ་པར་སྣང་བ་རྣམས་ཀྱིས་གཙོས་མཚན་ཉིད་དང་ལྡན་བའི་་
ཡོངས་འཛིན་དུ་མའི་ཞབས་ཀྱི་པདྨོ་ལ་བསྙེན་པའི་སྐལ་པ་བཟང་པོ་ཐོབ། ཐུན་མོང་
ཐུན་མིན་གྱི་རིག་པའི་གནས་རྣམས་དང་ལྷག་པར་མདོ་སྔགས་དམ་པའི་ཆོས་ཡིད་་་་
བཞིན་གྱི་ནོར་བུ་རིན་པོ་ཆེའི་གྲམ་བུ་བརྡལ་བ་ལ་ཇི་ལྟར་འདོད་པ་བཞིན་ལོངས་སུ་་་་་
སྤྱད་ཆོག་པའི་སྐལ་པ་དང་ལྡན་པ་འདི་ཉིད་ཀྱིས་མི་ལུས་ཐོབ་པ་དོན་ཡོད་པར་གྱུར་པ་་
སྟེ༑ དེ་ལ་ཤིན་ཏུ་མི་མཁས་པ་ཁ་ཅིག་ནི་ཤེས་བྱའི་སྤྱི་རྒྱ་ལྟ་ཅི། རྟག་ཏུ་འདོན་བཟླས་
དགོས་པའི་ཆོས་དེ་ལའང་དབང་ལུང་མན་ངག་ཚོལ་བའི་བློ་གཞི་ནས་མི་སྐྱེ་བར་མི་ཚེ་་
རྒས་རྒས་སུ་འདོན་བྱ་དེས་ལྟོ་ཚོལ་བ་རྣམས་ནི་ཐར་པའི་མྱུ་གུ་རང་ཉིད་ཀྱིས་སྲེག་པ་་་་
པོར་གྱུར་པ་དང་། ཕལ་ཆེར་བློ་རྩེ་དཀོར་སྡུད་ཀྱི་ལག་ཆར་གཏད། རང་གི་སྡེ་རིས་དང་
4

གསན་ཡིག་པོད་དང་པོ།
སྦྱིན་བདག་རྣམས་ཀྱི་གམ་དུ་ལྟོ་ཚོལ་ལ་ཉེ་བར་མཁོ་བ་ཤས་ཞིག་གི་དབང་ལུང་དོན་ཏུ་་
གཉེར་བ་དེའང་ཙནྡན་སོལ་བར་བསྒྱུར་བ་མ་ཟད་བསམ་པ་གནག་ལ་སྦྱོར་བ་དཀར་་་་
བའི་ལས་ཀྱི་འབྲས་བུ་ཉེ་བར་བསྐྱེད་པ་དང་། འགའ་ཞིག་རང་ཕྱོགས་ཀྱི་ཡིག་ཆ་དང་
དེའི་དབང་ལུང་རང་ཕྱོགས་ནས་བརྒྱུད་པ་ལ་མཆོག་ཏུ་འཛིན་ཀྱང་། མདོ་རྒྱུད་བསྟན་
བཅོས་དྲི་མ་མེད་པ་རྣམས་ལ་གུས་པ་དང་དོན་གཉེར་ཆུང་ཞིང་། ཕྱོགས་འཛིན་ཅན་ཁ་
ཅིག་རང་ཕྱོགས་ལས་གཞན་གྱི་སྐྱེས་བུ་དམ་པ་དག་གི་ལེགས་བཤད་གཅེས་པར་བཀུར་
བ་ལྟ་ཅི། ཚིག་གི་སྒྲ་ཙམ་ཐོས་སུ་མི་འདོད་པ་དང་ཡིག་རིས་ཙམ་ཡང་ལྟ་བར་མི་རུང་
བར་རང་ཡང་འཛིན་ཅིང་སྐལ་མཉམ་དག་ཀྱང་ལོག་པའི་བརྟུལ་ཞུགས་དེ་ལ་སྦྱོར་བར་
སྣང་བ་ནི་འབྲེལ་ཚད་གཉིས་ཕུང་གི་ལམ་དུ་བཀོད་པ་པོ་ཡིན་པ་དང་། ཁ་ཅིག་གཞན་
གྱི་གྲྭ་གཤོག་པ་དང་། ཆེན་པོ་རྣམས་ལ་མཐུན་པར་འཇུག་པ་དང་། རྙེད་བཀུར་སྙན་
གྲགས་འབྱུང་དུ་རེ་བ་ལ་ཡིད་ཀྱི་གཏད་སོར་བྱས་ཏེ་ཐོབ་ཐོབ་ཞུས་ཞུས་ལ་མི་ཚེ་བསྐྱལ།
སྒོམ་སྒྲུབ་ལག་ལེན་ཡིད་ཁེལ་སྣ་གཅིག་མེད་པར་གཞན་ལ་འཆད་ཅིང་ཟང་ཟིང་སྡུད་་་་
པ་ལ་ཆེས་རིངས་པ་དག་ཀྱང་ཐོས་པའི་ཕན་ཡོན་ཙམ་ཡང་ཇི་བཞིན་མི་འབྱུང་པར་་་་་་
བྱས་པ་དོན་མེད་དུ་སོང་བའི་ཁར་ཕལ་ཆེར་རྣམ་སྨིན་མི་བཟད་པ་མྱོང་འགྱུར་གྱི་ལས་་
སུ་གྲུབ་པ་དང་། སྤྱིར་དེང་སང་སྙིགས་མའི་མཐར་ཐུག་པའི་དབང་གིས་ཇི་ལྟར་བྱས་
ཀྱང་སྡིག་པ། གང་ལྟར་འབད་ཀྱང་ཉེས་པའི་ཡོ་ལང་འབའ་ཞིག་མ་གཏོགས་བསམ་པ་
དང་སྦྱོར་བ་རྣམ་པར་དག་པ་མཚུངས་ལྡན་གྱིས་ཆེ་སྟེ་བསྟན་དང་འགྲོ་བ། ཆུང་སྟེ་རང་
གི་རྒྱུད་ལ་ཕན་ངེས་པའི་ཆོས་ཐོས་བསམ་སྒོམ་པ་ལག་ཏུ་ལོངས་པ་ནི་ཉིན་མོའི་སྐར་མ་་
ལྟ་བུར་གྱུར་པས། དབང་ལུང་ལ་འདུན་རྩོལ་ཕྲན་བུ་ཡོད་པ་རྣམས་ཀྱིས་ཀྱང་། བླ་མ་ལ་
རྙེད་བཀུར་རིམ་གྲོ་སྒྲུབ་པའི་མཉེས་པ་གསུམ་སྣ་གཅིག་མེད་པར་ལོག་རྟོག་གི་ཤེས་་་་་་
5

རྒྱ་ཆེན་བཀའ་ཡི་མཛོད།
རབ་རྣོ། ཆོས་ཟབ་མོ་གནང་བ་བཀའ་དྲིན་ཏུ་མི་བསམ་པར་རང་གིས་ཞུས་པ་དེ་དྲིན་ཏུ་
བསྒོམ༑ བླ་མ་ལས་རང་ཉིད་ལྷག་པའི་གོ་འཕང་འདོད། རྡོ་རྗེ་མཆེད་པོ་དང་དེ་མ་ཐག་
ཏུ་འཁོན་བསྒྲུབ་པ་སོགས་ཆོས་ལ་བརྟེན་པའི་སྡིག་པ་ཆེན་པོ་བསགས་པས་རྒྱལ་ཁམས་
གང་བ་ལྟར་གྱུར་ཅིང་རང་ཡང་སྐལ་མཉམ་དང་མཚུངས་པར་ལྡན་པའི་ཕྱིར་དེ་ལྟ་་་་
བུའི་རྣམ་ཐར་གྱི་རྒྱ་ལས་མ་འདས་པས། སྐྱེས་ཆེན་རྣམས་ཀྱི་ལད་མོ་ཟློ་བའི་ཐོབ་ཡིག་གི་
གླེགས་བམ་འབྲི་བ་ངལ་བ་སྙིང་པོར་ཟད་ཀྱང་སྒྲུབ་བརྒྱུད་ཀཾ་ཚང་གི་ཕྱོགས་འདིར་་་་་་
དཔའ་བོ་གཙུག་ལག་ཕྲེང་བ་དང་། རྒྱལ་ཚབ་གྲགས་པ་དོན་གྲུབ་སོགས་ཁ་ཤས་མ་
གཏོགས་གསན་ཡིག་ཞིབ་མོའི་རིགས་ཆེར་མ་འཁོད་ཅིང་། ཁྱད་པར་འཇམ་པའི་རྡོ་རྗེ་
མིའི་བརྫུ་ལ་ཞུགས་པ་ཀུན་མཁྱེན་བསྟན་པའི་ཉིན་བྱེད་ཀྱིས་ཡོངས་འཛིན་བརྒྱ་ཕྲག་་་་
བརྒལ་བ་བསྟེན། བཀའ་གཏེར་གྲུབ་མཐའ་རིས་སུ་མ་ཆད་པའི་ཆོས་ཀྱི་བདུད་རྩི་
བཞེས་པར་ཡོངས་སུ་གྲགས་ཀྱང་མཁས་ཚུལ་དགུའི་མཛད་པ་རྒྱ་ཆེ་ཞིང་ཁྱད་པར་སྒྲུབ་
བརྒྱུད་བསྟན་པའི་མེ་རོ་སློང་བ་སྐབས་སུ་བབས་པས་གསན་ཐོ་ཞིབ་པར་མ་འཁོད་་་་་་
པའི་སྤྱན་ལྟོས་དཀྱུས་སུ་ཤོར་བས་ཕྱིས་སུ་སྐྱབས་མགོན་རྡོ་རྗེ་འཆང་སོགས་ཀྱིས་གསན་
སྐུར་
ཡིག་ཞིབ་ཆ་མ་བྱུང་སྟབས། གསན་ངེས་པ་འགའ་ཞིག་ཀྱང་བརྒྱུད་པ་མི་གསལ་བ་མ་
ཟད༑ གྲུབ་མཐའ་གཞན་པ་འགའ་ཞིག་གིས་བཀའ་བརྒྱུད་པའི་ཕྱོགས་འདི་དབང་ལུང་
ལ་ཐུགས་རྩིངས་སོ་ཞེས་སྐུར་པ་འདེབས་པའི་སྲོལ་སྔར་ནས་བྱུང་བ་དང་།
འདེབས་དེའང་ངེས་པར་བདེན་ན་བྱ་བ་མི་བཟང་བས་བསྟན་པ་ལ་རྨ་འབྱིན་པ་དང་།
མི་བདེན་ན་སྐུར་བ་པོ་ལ་ངག་གི་ལས་ཀྱི་རྣམ་པར་སྨིན་བ་ལྕི་བའི་རྒྱུར་འགྱུར་བར་སྣང་
ལ༑ འོན་ཀྱང་རྩིང་གོར་སྤྱོད་པའི་གང་ཟག་ཀྱང་བྱུང་ཡོད་པ་སྲིད་མོད། ཡོངས་གྲགས་ཀྱི་
རྒྱལ་བ་ཡབ་སྲས་དེ་དག་གསན་རྒྱ་ཆེ་ཆུང་ཡོད་པ་གཞིར་བཅས། གང་གསན་པ་ཐམས་
6

གསན་ཡིག་པོད་དང་པོ།
ཅད་བརྒྱུད་པ་མེད་པའི་དབང་ལུང་སྤེལ་བ་སོགས་སྔར་ཕན་ནི་མ་བྱུང་བར་འདུག་་་་་
པས༑ ཕྱིན་ཆད་དབང་ལུང་གི་བརྒྱུད་པ་ཚོལ་ཞིང་ཁུངས་གཅོད་པ་ལ་ཕན་པར་རེ་བ་
དང་༑ རང་གིས་ཐོས་པ་རྣམས་ཀྱང་ཁུངས་མེད་དང་བརྗེད་ངས་སུ་མི་འགྲོ་བའི་སླད་དུ་
འདི་ཉིད་འབྲི་བ་ལའང་སྤྲོ་བ་འཕེལ་ལོ། །དེ་ལ་ཁོ་བོ་ཅག་གིས་འདི་བཞིན་ཏུ་མཐོང་སྟེ།
སངས་རྒྱས་ཀྱི་བསྟན་པ་རིན་པོ་ཆེ་ལྔ་བརྒྱ་ཕྲག་བཅུར་གནས་པར་བཞེད་པ་ལས། ལྔ་
བརྒྱ་པ་ཐ་མ་ནི་བསྟན་པའི་གཟུགས་བརྙན་ཁོ་ན་ཡིན་པར་གསུངས་ཤིང་། དེང་སང་ལྔ་
བརྒྱ་པ་ཕྲག་དགུ་པའི་མཇུག་ཏུ་སླེབས་པ་མཁས་པ་རྣམས་བཞེད་ཀྱང་ལུང་རྟོགས་ཀྱི་་་་
བསྟན་པ་ཐམས་ཅད་ཕྱོགས་སྒོར་མོ་ནས་གཟུགས་བརྙན་འབའ་ཞིག་ཏུ་སོང་ཞིང་་
བཤད་པ་དང་སྒྲུབ་པའི་འབྲས་སུ་ཡིད་བརྟོན་ཕེར་པ་ཕྱོགས་གང་དུའང་མི་སྣང་ལ།
གསང་སྔགས་ཀྱི་ནུས་པའི་གཟི་བྱིན་ཀྱང་མིང་ཙམ་དུ་གྱུར་པ་འདི་ལ་དཔག་ན་ལྔ་བརྒྱ་་
པ་ཐ་མའི་སྐབས་སུ་ངེས་པར་བབས་པར་སྣང་བ་དང་། འཕགས་པའི་ཡུལ་ནི་ཀླ་ཀློའི་སྐྱེ་
བོས་གང་བས་སངས་རྒྱས་ཀྱི་བསྟན་པ་མེད་ནས་ཡུན་རིང་པོ་སོང་། རྒྱ་ནག་སོགས་
སུའང་སྔོན་གྱི་དུས་ནས་བསྟན་པ་དར་ཆེ་བ་མ་བྱུང་ལ། དེང་སང་ནི་ཤིན་ཏུ་ཉག་ཕྲ།
གླིང་ཕྲན་ཁ་ཅིག་ཏུའང་ཉན་ཐོས་པ་འགའ་ཞིག་ལས་ཐེག་ཆེན་སྤྱོད་པ་ནི་མེད། མདོ་
སྔགས་གཉིས་ཀའི་བསྟན་པ་དར་ཞིང་གནས་པའི་ས་ནི་གངས་ཅན་གྱི་ལྗོངས་འདི་ཡིན་
ཀྱང་༑ སྔོན་བྱོན་མཁས་ཤིང་གྲུབ་པའི་དབང་པོ་རྣམས་ནི་མཛད་པ་མཐར་ཕྱིན་ནས་མི་
གནས་པའི་ཞི་བའི་དབྱིངས་སུ་གཞོལ། ད་ལྟའི་སྐབས་སུ་སྦས་པའི་སྐྱེས་མཆོག་གང་ན་
བཞུགས་ནི་མངོན་ཤེས་མེད་པས་མི་རྟོགས། བསྟན་པ་དང་འགྲོ་བའི་དོན་ཉག་གཅིག་
ལ་ཐུགས་གཞོལ་ཞིང་ཚུལ་གནས་ཐོས་བསམ་སྒོམ་ལྡན་གྱི་སྐྱེས་ཆེན་ནི་ཉིན་མོའི་